Isidore de Souza

**Isidore de Souza** (1934–1999) var en beninsk katolsk geistlig og erkebiskop av Cotonou.
## Liv og virke
### Bakgrunn
Isidore de Souza kom fra den aristokratiske de Souza-familien, en prominent beninesisk klan. Dens grunnlegger, Francisco Felix de Sousa (1754–1849), var den brasilianskfødte visekongen av Ouidah i kongedømmet Dahomey. Han var kommet fra Bahia og slo seg opp som slavehandler – kjøpte slaver lokalt og solgte dem til sjøfarende handelsmenn som ankom Ajudá, et portugisisk kystfort (opphavet til byen og navnet Ouidah).

Isidore var onkelen til Chantal Yayi, som fungerte som førstedame i Benin fra 2006 til 2016, og Marcel Alain de Souza (1953–2019), en bankmann og tidligere president for ECOWAS-kommisjonen.

### Prest
Etter å ha studert katolsk teologi og filosofi mottok Isidore de Souza prestevielsens sakrament den 8. juli 1962 av erkebiskopen av Cotonou, Bernardin Gantin. De Souza fortsatte deretter studiene i Roma. Deretter underviste han ved *Institut supérieur de culture religieuse* i Abidjan i Elfenbenskysten.

### Koadjutorerkebiskop av Cotonou
Den 17. juli 1981 utnevnte pave Johannes Paul II ham til koadjutorerkebiskop av Cotonou. Presidenten for Det pavelige råd for rettferdighet og fred, kardinal Bernardin Gantin, ordinerte ham til biskop den 8. desember samme år; medkonsekratorer var erkebiskopen av Abidjan, Bernard Yago, og erkebiskopen av Cotonou, Christophe Adimou.

**Politisk innsats 1990–1991:** Han ledet *[[Conférence nationale souveraine (Bénin)|Conférence nationale souveraine]]*, den nasjonale konferansen som i februar 1990 ble sammenkalt for å ta opp økonomiske spørsmål, men endte med å føre Benin tilbake til demokratiet. Han var medvirkende til å hindre hæren i å oppløse konferansen. De Souza fungerte som formann for republikkens høye råd fra 28. februar 1990 til 31. mars 1991, og fikk arrangert presidentvalg og fikk på plass en ny grunnlov. Han overtalte president Mathieu Kerekou til å akseptere rådets vedtak og føre Benin tilbake til sivilt styre.

### Erkebiskop av Cotonou
Isidore de Souza ble erkebiskop av Cotonou den 27. desember 1990, etterfølgende Christophe Adimou, som trakk seg på grunn av sin høye alder.

I 1998 ble Isidore de Souza også president for Den regionale bispekonferansen for fransktalende Vest-Afrika.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937
* Kardinal Bernardin Gantin (1922–2008) *1957
* Erkebiskop *Isidore de Souza* (1934–1999) *1981

## Litteratur
*
## Referanser